பின்னர் இறங்கிய தென்னாப்பிரிக்கா அணியின் ஸ்மட்ஸ் முதல் பந்தில் பவுண்டரி அடித்து அமர்க்களமாக இன்னிங்ஸைத் தொடங்கினார். பின்னர் சுதாரித்த 'ஸ்விங் கிங்' புவனேஷ்வர் குமார், ஸ்மட்ஸை 14 ரன்களிலும் டுமினியை 3 ரன்களிலும் அவுட் ஆக்கினார். அடுத்து அபாயகரமான பேட்ஸ்மேன் டேவிட் மில்லர் இறங்கினார். மில்லர் அடித்த பந்தை பும்ரா பவுண்டரி லைனை தாண்டி அந்தரத்தில் தடுத்தார். ஆனால் பவுண்டரி லைனில் அவர் கால்பட்டதால் ஆறு ரன்கள் வழங்கப்பட்டது. ஆனாலும் பாண்டியா பந்தில் 9 ரன்களில் விரைவில் அவர் வெளியேற, பவர் பிளேயின் முடிவில் 50/3 என தடுமாறியது தென்னாப்பிரிக்க அணி. பின்னர் சுதாரித்த ஓபனர் ஹென்ரிக்ஸ் மற்றும் ஆல் ரவுண்டர் பெஹர்தீன் சரியான பார்ட்னர் ஷிப் அமைத்தனர். நான்காவது விகெட்டுக்கு இவர்கள் இருவரும் 81 சேர்த்தனர். கடைசி 3 ஓவரில் 50 ரன் தேவைப்பட்ட போது ஹென்ரிக்ஸ் 70 ரன்களிலும் பெஹர்டைன் 39 ரன்களிலும் வெளியேறினர். கிளாசன் மற்றும் மோரிஸ் சொற்ப ரன்களில் விக்கெட்டை இழக்க தென்னாப்பிரிக்காவின் வெற்றி வேகம் முற்றிலும் குறைந்தது.